**ELŐTERJESZTÉS**

A Gazdasági és Városstratégiai Bizottság

2018. április 23-i ülésére

**Javaslat a hulladékgazdálkodási közszolgáltatással összefüggő döntések meghozatalára vonatkozóan**

Szombathely város közigazgatási területén két ütemben 79 db hulladékgyűjtő sziget lett az elmúlt évek során kiépítve a vonatkozó jogszabályi előírásoknak megfelelően, első ütemben a Nyugat-dunántúli Regionális Fejlesztési Tanács támogatásának igénybevételével pályázati pénzből, a második ütemben pedig közbeszerzési eljárás keretében.

A kiépítések során figyelembe lett véve a város lakosságszáma, településszerkezete, területi nagysága, és azon ajánlás, mely szerint 1000 főre 1 db szelektív hulladékgyűjtő-sziget kialakítása szükséges. Mindezek mellett a szigetek telepítésénél a város területi adottságait, a helyi építési szabályzatot, és a szabályozási tervet is szem előtt kellett tartani. Ennek megfelelően szakmai bizottsági és közgyűlési jóváhagyást követően épült ki a 79 db szelektív gyűjtősziget.

A kialakított hulladékgyűjtő szigetek építményként szerepelnek Szombathely Megyei Jogú Város Önkormányzatának ingatlanvagyon-kataszterében, továbbá a SZOMHULL Nonprofit Kft-vel kötött, Szombathely Megyei Jogú Város Közgyűlése által elfogadott hulladékgazdálkodási közszolgáltatási szerződésben is szerepelnek üzemelő gyűjtőhelyként.

Szombathely Megyei Jogú Város közigazgatási területén 2014. évtől a családi házas övezetek jelentős részében bevezetésre került a házhoz menő sárgazsákos hulladékgyűjtés, melynek nincs edényigénye. Ennek keretében vegyes papír, fólia, PET palack, fém csomagolóanyagok, Tetra csomagolóanyag, PP+HDPE csomagolóanyag gyűjtését biztosítja a közszolgáltató.

A családi házas övezetekben, ahol a zsákos gyűjtés bevezetésre került csak az üveg gyűjtésére biztosít edényt a szolgáltató.

A szelektív hulladékgyűjtő szigetek üzemeltetésének tapasztalatai köztisztasági szempontból sajnálatos módon kedvezőtlenek, a szigeteknél lévő illegális hulladéklerakás mindennapos.

Az egyes hulladékgazdálkodási létesítmények kialakításának és üzemeltetésének szabályairól szóló 246/2014. (IX.29.) Korm.rendelet 4.§ (4) bekezdése értelmében, ha a hulladékgyűjtő szigeten vagy közvetlenül mellette hulladékot helyeznek el, a közszolgáltató a hulladék elszállításáról vagy elszállíttatásáról legkésőbb a gyűjtőedény ürítését követő 5 napon belül köteles gondoskodni.

Fentiek betartása mellett mégis előfordulhat, hogy a nem rendeltetésszerűen használt hulladékgyűjtő szigetek környezete – akár egy 2 napos hétvége miatt is – napokig kifogásolható köztisztasági, valamint közegészségügyi szempontból egyaránt.

A hulladékgazdálkodási közszolgáltatást végző SZOMHULL Nonprofit Kft. indoklással és alternatíva megnevezésével az alábbi, kritikusnak mondható hulladékgyűjtő szigetek üzemelésének határozott időre történő szüneteltetését javasolja:

1. Írottkő u. 11. sz. házzal szemben, a volt LATEX előtt

Zsákos gyűjtés a környéken bevezetésre került, illetve az Öntő u. volt élelmiszerbolti parkolónál szigetes elhelyezés továbbra is biztosított.

1. Glória u. végén, METRO mögött

Zsákos gyűjtés a környéken bevezetésre került, illetve a METRO Áruháznál szigetes elhelyezés továbbra is biztosított.

1. Stromfeld Aurél u., Liliom ház előtt

Zsákos gyűjtés a környéken bevezetésre került, illetve a METRO Áruháznál szigetes elhelyezés továbbra is biztosított.

1. Farkas K. u. 1. sz. ház előtti területen

Zsákos gyűjtés a környéken bevezetésre került, illetve a METRO Áruháznál szigetes elhelyezés továbbra is biztosított.

1. Lovas u. 1. sz. ház előtt

Zsákos gyűjtés területének kibővítésével a szelektív hulladékgyűjtő sziget megszüntethető, az üveg hulladék az Eperjes u. vagy a 11-es Huszár úti szigetekhez vihető.

1. Selmec u – Zanati u. sarkán

Zsákos gyűjtés a környéken bevezetésre került, az üveg hulladék a Penny Marketnél lévő szigetre, illetve a Tesco Áruházhoz elvihető.

1. Deák Ferenc u., Művelődési és Sportház parkolójában

Belváros, a környéken több sziget is található.

1. Alkotás u – Acél u. sarkán

Zsákos gyűjtés a környéken bevezetésre került, az üveg hulladék a Penny Marketnél lévő szigetre, illetve a Tesco Áruházhoz elvihető.

1. Jáki u – Jászi O. u sarkán

Zsákos gyűjtés a környéken bevezetésre került, az üveg hulladék a közelben lévő Károly Róbert körúti postánál található szigeten, illetve a Jáki u. – Tarczai úti szigeten elhelyezhető.

1. Géfin Gy. u. „REMIX” bejárata előtt

Zsákos gyűjtés a környéken bevezetésre került, az üveg hulladék a közelben lévő Óperint u – Kiskar u., illetve a Jáki u. – Tarczai úti szigeteken elhelyezhető.

1. Kisfaludy S. u. Borostyánkő mögötti parkolóban

Belváros, a környéken több sziget is található.

1. Nárai külső u. 39. sz. házzal szemben

Zsákos gyűjtés a környéken bevezetésre került, az üveg hulladék a Jáki u. – Tarczai úti szigeten elhelyezhető.

1. Rumi út, ÖMV benzinút sarkán (Csititó)

Zsákos gyűjtés a környéken bevezetésre került, az üveg hulladék Szent Gellért – Fogaras u. sarkán, illetve a Diófa u. 5. számú házzal szemben lévő szigeten elhelyezhető.

1. Rumi út – Bükkfa u. sarkán

Zsákos gyűjtés a környéken bevezetésre került, az üveg gyűjtése érdekében a Coop Üzletlánccal egyeztetve a Bogáti vagy az Ifjúság úti boltokhoz lehetne konténert kihelyezni.

1. Bádonfa u., Sport téri buszfordulóban

Zsákos gyűjtés a környéken bevezetésre került, az üveg gyűjtése érdekében a Coop Üzletlánccal egyeztetve a Bogáti vagy az Ifjúság úti boltokhoz lehetne konténert kihelyezni.

1. Szent István király útja 60/A sz. előtt

Zsákos gyűjtés a környéken bevezetésre került, az üveg gyűjtése érdekében a Coop Üzletlánccal egyeztetve a Bogáti vagy az Ifjúság úti boltokhoz lehetne konténert kihelyezni.

1. Bogáti út buszfordulóban

Zsákos gyűjtés a környéken bevezetésre került, az üveg gyűjtése érdekében a Coop Üzletlánccal egyeztetve a Bogáti vagy az Ifjúság úti boltokhoz lehetne konténert kihelyezni.

1. Halastó u. (Petőfi-telep), buszfordulónál

Zsákos gyűjtés a környéken bevezetésre került, az üveg gyűjtése érdekében a Coop Üzletlánccal egyeztetve a Sárosi Gyula úti üzlethez lehetne konténert kihelyezni.

(Amennyiben a Coop Áruházaknál ez nem kivitelezhető, akkor egy-egy, az üveg gyűjtésére szolgáló konténer kerül kihelyezésre.)

Fentiek alapján a Városüzemeltetési Osztály javasolja a Bizottság hozzájárulását a hulladékgyűjtő szigetek üzemelésének 2018. december 31. napjáig történő szüneteléséhez, majd ezt követően, a tapasztalatok birtokában végleges döntés meghozását.

Az Országos Hulladékgazdálkodási Közszolgáltatási Tervben foglaltak teljesítése érdekében a megmaradó szigeteknél javasoljuk, hogy a PET palackok gyűjtésére szolgáló konténerekbe fém csomagolóanyagok (pl. alumínium doboz) is elhelyezhetőek legyenek Ezáltal a lakótelepeken is elérhetővé válna, hogy a még hasznosítható italos fémdobozok ne a kommunális hulladékba kerüljenek elhelyezésre.

Kérem a Tisztelt Bizottságot, hogy az előterjesztést megtárgyalni, és a nevezett hulladékgyűjtő szigetek üzemelésének határozott időre történő szüneteltetésével kapcsolatban dönteni szíveskedjék.

**Szombathely, 2018. április „ „**

**/: Illés Károly :/**

**Határozati javaslat**

**/2018 .(IV.23.) GVB sz. határozat**

A Gazdasági és Városstratégiai Bizottság a hulladékgazdálkodási közszolgáltatással összefüggő előterjesztést megtárgyalta, és az alábbi döntést hozta.

1. A Bizottság támogatja, hogy – a hulladékgazdálkodási közszolgáltatási szerződés módosítása nélkül – az alábbi, Szombathely közigazgatási területén lévő hulladékgyűjtő szigetekről a gyűjtőedények a SZOVA Nonprofit Zrt. telephelyére beszállításra kerüljenek – a választókerületek képviselőinek egyidejű tájékoztatásával – és a gyűjtőszigetek üzemelése 2018. december 31. napjáig szüneteljen:
2. Írottkő u. 11. sz. házzal szemben, a volt LATEX előtt
3. Glória u. végén, METRO mögött
4. Stromfeld Aurél u., Liliom ház előtt
5. Farkas K. u. 1. sz. ház előtti területen
6. Lovas u. 1. sz. ház előtt
7. Selmec u – Zanati u. sarkán
8. Deák Ferenc u., Művelődési és Sportház parkolójában
9. Alkotás u – Acél u. sarkán
10. Jáki u – Jászi O. u sarkán
11. Géfin Gy. u. „REMIX” bejárata előtt
12. Kisfaludy S. u. Borostyánkő mögötti parkolóban
13. Nárai külső u. 39. sz. házzal szemben
14. Rumi út, ÖMV benzinút sarkán (Csititó)
15. Rumi út – Bükkfa u. sarkán
16. Bádonfa u., Sport téri buszfordulóban
17. Szent István király útja 60/A sz. előtt
18. Bogáti út buszfordulóban
19. Halastó u. (Petőfi-telep), buszfordulónál
20. A Bizottság támogatja, hogy a hulladékgyűjtő szigetek PET palackok gyűjtésére szolgáló konténereibe fém csomagolóanyagok (pl. alumínium doboz) is elhelyezésre kerülhessenek.

**Felelős:** Lendvai Ferenc**,** a Gazdasági és Városstratégiai Bizottság elnöke

(A végrehajtás előkészítéséért:

Lakézi Gábor, a Városüzemeltetési Osztály vezetője)

**Határidő:**

1. azonnal